Avainsanat

Tiivistelmä



Avainsanat

1. Tuomioistuimen toimivallasta sekä tuomioiden täytäntöönpanosta tehty yleissopimus — Soveltamisala — Yksityisoikeus — Yksityisoikeuden käsite — Takaajan lakiin perustuvan sijaantulo-oikeuden nojalla päävelallista vastaan nostama takaussopimusta koskeva kanne kuuluu käsitteen alaan — (27.9.1968 tehdyn Brysselin yleissopimuksen 1 artiklan 1 kappale)

2. Tuomioistuimen toimivallasta sekä tuomioiden täytäntöönpanosta tehty yleissopimus — Erityinen toimivalta — Toimivalta sopimusasioissa — Käsite — Takaajan sijaantulo-oikeuden nojalla päävelallista vastaan nostama, kolmannen kanssa tehtyä takaussopimusta koskeva kanne — Ei kuulu käsitteen alaan, jos päävelallinen ei ole antanut lupaa sopimuksen tekemiseen — (27.9.1968 tehdyn Brysselin yleissopimuksen 5 artiklan 1 kohta)

Tiivistelmä

1. Kun kanteen tullien maksamisesta vastuussa olevaa maahantuojaa vastaan on lakiin perustuvan sijaantulo-oikeuden nojalla nostanut tullit tulliviranomaiselle maksanut takaaja, jonka maksu perustuu takaussopimukseen, jolla se oli sitoutunut takaamaan näille viranomaisille sen, että kuljetusliike, jonka tehtäväksi päävelallinen alun perin oli antanut velan maksamisen, maksaisi kyseiset tullit, ei ole kyse yksityisten välisiin suhteisiin sovellettaviin sääntöihin verrattuna poikkeuksellisen laajan vallan käyttämisestä, joten kanteen on katsottava kuuluvan tuomioistuimen toimivaltaa sekä tuomioiden täytäntöönpanoa yksityisoikeuden alalla koskevan 27 päivänä syyskuuta 1968 allekirjoitetun yleissopimuksen, sellaisena kuin se on muutettuna Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittymisestä kyseiseen yleissopimukseen 9 päivänä lokakuuta 1978 tehdyllä yleissopimuksella, Helleenien tasavallan liittymisestä kyseiseen yleissopimukseen 25 päivänä lokakuuta 1982 tehdyllä yleissopimuksella sekä Espanjan kuningaskunnan ja Portugalin tasavallan liittymisestä kyseiseen yleissopimukseen 26 päivänä toukokuuta 1989 tehdyllä yleissopimuksella, 1 artiklan 1 kappaleessa tarkoitetun käsitteen ”yksityisoikeudellinen asia” alaan.

(ks. 19 ja 21 kohta)

2. Tuomioistuimen toimivaltaa sekä tuomioiden täytäntöönpanoa yksityisoikeuden alalla koskevan 27 päivänä syyskuuta 1968 allekirjoitetun yleissopimuksen 5 artiklan 1 kohtaa, sellaisena kuin yleissopimus on muutettuna Tanskan kuningaskunnan, Irlannin sekä Ison-Britannian ja Pohjois-Irlannin yhdistyneen kuningaskunnan liittymisestä kyseiseen yleissopimukseen 9 päivänä lokakuuta 1978 tehdyllä yleissopimuksella, Helleenien tasavallan liittymisestä kyseiseen yleissopimukseen 25 päivänä lokakuuta 1982 tehdyllä yleissopimuksella sekä Espanjan kuningaskunnan ja Portugalin tasavallan liittymisestä kyseiseen yleissopimukseen 26 päivänä toukokuuta 1989 tehdyllä yleissopimuksella, on tulkittava siten, että käsitteen ”sopimusta koskeva asia” piiriin ei kuulu velvoite, jonka täyttämistä kuljetusyrityksen kanssa tekemänsä takaussopimuksen perusteella tulleja maksanut, tulliviranomaisten sijaan tullut takaaja vaatii tavaroiden omistajaa vastaan nostamassaan takautumiskanteessa, jos viimeksi mainittu, joka ei ole takaussopimuksen osapuoli, ei ole antanut lupaa kyseisen sopimuksen tekemiseen.

(ks. 26 kohta ja tuomiolauselma)